Willi Stoph

pisi|Willi Stoph esinemas televisioonis uusaastakõnega (1974)
Willi Stoph (hääldus: [štoof]; 9. juuli 1914 Berliin – 13. aprill 1999 Berliin) oli Saksa DV riigitegelane.

Elulugu
Willi Stoph oli pärit töölisperekonnast. Põhikooli lõpetamise järel asus ta õppima müürsepa ametit. 1928. aastal astus Willi Stoph Saksamaa Kommunistlikku Noorsooühingusse ja 1931 Saksamaa Kommunistlikku Parteisse.Willi Stoph ddr-geschichte.de 1935–1937 teenis ta aega Wehrmachtis. Seejärel töötas ta Berliinis ühes arhitektibüroos. 1940. aastal mobiliseeriti Stoph Wehrmachti. Ta võttis osa sõjategevusest idarindel, 1942. aastal sai ta haavata ning teda autasustati Raudristiga. 1945. aasta aprillis langes ta Punaarmee kätte sõjavangi.

1945. aasta juulis põgenes ta Ida-Preisimaalt Nõukogude sõjavangilaagrist ja pöördus tagasi Berllini. 1949. aastal sai temast Saksamaa Sotsialistliku Ühtsuspartei Keskkomitee liige ja 1950. aastal Rahvakoja (parlamendi) liige. Saksamaa Sotsialistliku Ühtsuspartei Keskkomitee Poliitbüroo liige oli ta alates 1953. aasta juulist.SED-Führungsgremien : Übersicht über die Mitglieder und Kandidaten des Politbüros des ZK der SED (1949-1989) Bundesarchiv. SED- und FDGB-Archivgut 1952–1955 oli ta Saksa DV siseminister ja 1956–1960 kaitseminister.Stoph, Willi wissen.de 1962–1964 oli ta Ministrite Nõukogu esimehe asetäitja. 24. septembrist 1964What happened on September 24, 1964 On this Day kuni 3. oktoobrini 1973 ja 29. oktoobrist 1976Peter Borowsky. Die DDR in den siebziger Jahren Bundeszentrale für politische Bildung kuni 7. novembrini 1989 oli ta Ministrite Nõukogu esimees (sisuliselt peaminister). Vahepeal oli ta 3. oktoobrist 1973 kuni 29. oktoobrini 1976 Riiginõukogu esimees (formaalselt riigipea).Willi Stoph nndb.com

17. oktoobril 1989 ütles Willi Stoph Poliitbüroo istungil Erich Honeckerile: "Erich, es geht nicht mehr. Du musst gehen" ("Erich, nii enam ei lähe. Sa pead lahkuma"). Järgmisel päeval astuski Honecker parteijuhi ametist tagasi.18. Oktober 1989: Der Rücktritt von Erich Honecker GeschichtsPuls

8. novembril 1989 astus Saksamaa Sotsialistliku Ühtsuspartei Keskkomitee Poliitbüroo täies koosseisus tagasi, sealhulgas ka Stoph. 3. detsembril 1989 heideti Willi Stoph parteist välja.Willi Stop 1914–1999 Lebendiges Museum Online

8. detsembril 1989 Willi Stoph vahistati süüdistatuna korruptsioonis ja ameti kuritarvitamises, kuid tervislikel põhjustel vabastati ta 1990. aasta veebruaris.Willi Stoph uni-protokolle.de Ta püüdis saada poliitilist asüüli Nõukogude Liidus, kuid see ei õnnestunud. 1991. aasta mais arreteeriti Stoph uuesti seoses Berliini müüri ületamise katsel mõrvatute kriminaalasjaga.David Childs. Obituary: Willi Stoph Independent, 20. aprill 1999 Tervislikel põhjustel vabastati ta vangistusest 14. augustil 1992. 1992. aasta novembris algas Berliini Stophi ja teiste Saksa DV tippjuhtide üle kohtuprotsess.Shawn Bohannon. Armeegeneral Willi Stoph Axis History 1993. aasta augustis lõpetati kohtuasi Stophi vastu tema vastutusvõimetuks tunnistamise tõttu.Was war am 17. August 1993 Chroniknet

Elu lõpuperioodil elas Willi Stoph tagasitõmbunult pensionärina Berliinis."Erich, es geht nicht mehr" : 03. Oktober 2008 - Vor 35 Jahren: Willi Stoph wird DDR-Staatsratsvorsitzender WDR

Auastmed
 Aasta Kuupäev  Auaste 1955 7. oktoober 20px kindralooberst 1959 7. oktoober 20px armeekindral

Viited

Kategooria:Saksa DV valitsusjuhid
Kategooria:Saksa DV riigipead
Kategooria:Saksa DV Riiginõukogu liikmed
Kategooria:Saksa DV armeekindralid
Kategooria:Saksa DV kaitseministrid
Kategooria:Saksa DV siseministrid
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Karl Marxi ordeni kavalerid
Kategooria:Scharnhorsti ordeni kavalerid
Kategooria:Sündinud 1914
Kategooria:Surnud 1999